Diari Oficial de la Generalitat Valenciana


Sumari del DOGV 4644, del 04-12-2003 (2003/12218)

Informació pública de la notificació a les persones interessades de l'opció de retribució a l'agent urbanitzador en el programa d'actuació integrada de la unitat d'execució del sector de sòl urbanitzable «Vera-2» del Pla General d'Ordenació Urbana d'Alboraya.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4644

Data del DOGV
:   04-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12613


Organisme emissor
:   Mercado de Construcciones, SA

Tipus de document
:   Anunci

Informació pública de la notificació a les persones interessades de l'opció de retribució a l'agent urbanitzador en el programa d'actuació integrada de la unitat d'execució del sector de sòl urbanitzable «Vera-2» del Pla General d'Ordenació Urbana d'Alboraya. [2003/X12733]
  
Als efectes del que preveu la Llei 6/1994, Reguladora de l'Activitat Urbanística, com a titulars registrals de finques afectades pel Projecte de Reparcel·lació Forçosa, pose en coneixement que, amb data 25 de juliol de 2002, fou adjudicat a Mercado de Construcciones, SA, programa d'actuació integrada de la unitat d'execució del sector de sòl urbanitzable Vera 2 del PGOU d'Alboraya i, posteriorment, aprovat el corresponent document d'homologació, pla parcial i el projecte d'urbanització.
  
Als efectes de l'art. 71.3 de la citada Llei 6/1994, es notifica a les persones interessades l'aprovació del projecte d'urbanització. En el termini dels deu dies hàbils següents a esta notificació, els propietaris de sòl podran optar entre retribuir l'urbanitzador en espècie mitjançant cessió del percentatge del seu dret que, més avall s'indica, o sol·licitar el pagament de la retribució esmentada en metàl·lic. Igualment, podrà optar per una forma de retribució mixta, part en terrenys i part en metàl·lic. Sempre que se'n sol·licite efectuar, totalment o parcial, el pagament en metàl·lic, la sol·licitud haurà de formalitzar-se en document públic, notificar-se fefaentment a l'urbanitzador i a l'Ajuntament, i ser acompanyada de garantia, real o financera, bastant, que assegure el desemborsament de la retribució amb caràcter previ a l'exercici de qualssevol accions contra la liquidació.
  
En cas de discrepància entre el Registre de la Propietat i el Cadastre, a fi de no causar indefensió, s'ha optat per notificar els qui resulten titulars en ambdós registres públics, sense que això supose perjudici sobre la titularitat dominical.
  
Per al supòsit que no s'exercite l'opció prevista en l'apartat anterior, en aplicació de l'Acord de Ple adés esmentat pel qual s'aprova el PAI, es considerarà a tots els efectes que el propietari ha optat per efectuar el pagament de la retribució a l'urbanitzador en espècie, mitjançant cessió del percentatge que, seguidament s'indica.
  
En el cas de retribució a l'urbanitzador en terrenys, el percentatge de cessió serà de 0,3328% sobre el dret que siga titular en la reparcel·lació; si opta per retribuir l'urbanitzador en metàl·lic l'estimació de costos és de 76,99 euros (IVA no inclòs) per cada metre quadrat d'edificabilitat que corresponga al sòl aportat a la reparcel·lació. El percentatge de cessió esmentat inclou la inversió a realitzar pel concessionari'urbanitzador en l'obra d'urbanització, els seus beneficis, costos de gestió, tant els financers com els no financers. No inclou el cost de les indemnitzacions que hagen de suportar els adjudicataris de parcel·les resultants com a conseqüència de l'extinció o trasllat de béns o drets incompatibles amb l'actuació, o de la destrucció de construccions, instal·lacions, obres i plantacions. No inclou tampoc l'impost sobre el valor afegit aplicable.
  
En cas de retribució en metàl·lic, l'import que ha de ser objecte de garantia real o financera és la resultant de multiplicar la quantitat esmentada (a la qual ha de sumar-se l'import corresponent a l'IVA al tipus del 16%) per la totalitat de l'edificabilitat que li corresponga a la finca aportada a la reparcel·lació. A títol merament informatiu es fa constar que cada metre quadrat de sòl aportat genera un aprofitament tipus d'1 m2t / m2s i un aprofitament subjectiu per a cada propietari equivalent al 90% de l'aprofitament tipus, és a dir, 0,90 m2t / m2s d'edificabilitat, sense perjudici dels ajusts que deriven del Projecte de Reparcel·lació i de les cessions legals.
  
En aplicació de l'article 103 del vigent Reglament de Gestió Urbanística de 1978, els propietaris i titulars de drets afectats per la reparcel·lació estan obligats d'exhibir els títols que tinguen i declarar les situacions jurídiques que coneguen i afecten les seues finques, per la qual cosa serveix la present notificació de requeriment per a l'aportació de la informació esmentada.
  
Alhora, es psoa en coneixement de les persones interessades que els criteris per a l'admissió de garanties dels propietaris que opten per pagar en metàl·lic són els següents:
  
1. Termini d'admissió
  
El termini de deu dies, a què es refereix l'article 71.3 de la LRAU, ha d'interpretar-se en el sentit més favorable per als propietaris afectats, és a dir, preval l'última notificació o publicació practicada.
  
2. Legitimació
  
1. Únicament s'admetran les garanties dels qui acrediten ser titulars registrals de finques afectades per l'actuació: es rebutjaran, en conseqüència, les presentades per adquirents de sòl que, en acabar el termini de presentació, no en tinguen la titularitat registral.
  
2. En el cas de transmissions de finques efectuades durant la tramitació, l'adquirent succeirà el transmetent en la mateixa situació, conforme al principi de subrogació real.
  
3. Requisits dels avals
  
1. L'aval haurà de ser solidari respecte a l'obligat principal, amb renúncia expressa al benefici d'excussió i pagador al primer requeriment que efectue l'Ajuntament.
  
2. Serà de durada indefinida, i en mantindrà la vigència fins que l'Ajuntament resolga expressament sobre la cancel·lació.
  
3. L'aval s'ajustarà al model inclòs en l'Annex IV del Reial Decret 390/96, d'1 de març.
  
4. L'entitat garantidora haurà de complir els requisits inclosos en l'article 16.2 del Reial Decret 390/96, d'1 de març.
  
4. Garantia constituïda en valors. Requisits
  
1. Únicament s'admetrà el deute públic, les participacions en fons d'inversió que invertisquen exclusivament en actius de mercat monetari o de renda fixa.
  
2. Els valors han d'estar representats en anotacions en compte, o en certificats nominatius.
  
3. La persona interessada haurà de presentar a l'Ajuntament certificació de la immobilització al registre comptable en què estiguen anotats els valors.
  
4. En la data de la immobilització, els valors hauran de tenir un valor nominal igual o superior a la garantia exigida i un valor de realització igual o superior al 110 per 100 d'esta.
  
5. Els valors hauran d'estar lliures de tota càrrega o gravamen i no podran quedar gravats durant la vigència de la garantia.
  
6. La presentació de garantia mitjançant valors haurà d'ajustar-se als models inclosos en els annexos II i III del Reial Decret 390/96, d'1 de març.
  
5. Constitució d'hipoteques. Requisits
  
No resulta admissible la constitució d'hipoteca unilateral com a forma de garantia.
  
6. Reducció o substitució de garanties
  
1. No són admissibles clàusules de reducció automàtica o substitució de garanties.
  
2. La seua reducció o substitució per altres d'inferiors, a mesura que vaja disminuint l'import a garantir, haurà d'autoritzar-se expressament per l'Ajuntament, amb audiència prèvia a l'urbanitzador.
  
7. Garantia parcial de finques en proindivís
  
Quan la garantia presentada responga únicament a una porció d'una finca en règim de proindivís, respecte de la qual la resta dels propietaris opte pel pagament en terrenys, es considerarà en la reparcel·lació com a finques distintes, cosa que determinarà en l'adjudicació una alteració de les quotes de participació en el condomini.
  
8. Quantia
  
1. Els imports a garantir seran els resultants del projecte de reparcel·lació, incrementats en els termes indicats en la clàusula 3.8.1. Això no obstant, ja que el termini de deu dies per sol·licitar el pagament en metàl·lic i prestar les garanties és anterior a l'elaboració del Projecte de Reparcel·lació, la sol·licitud de pagament en metàl·lic haurà d'anar acompanyada per garantia bastant a la vista de la repercussió del cost d'urbanització per cada metre quadrat de sòl aportat a la reparcel·lació.
  
2. En el cas d'insuficiència, es concedirà a la persona interessada, durant la tramitació del projecte de reparcel·lació, un termini de deu dies per completar o reajustar l'import, en els termes previstos en la norma següent.
  
9. Subsanació de deficiències
  
Amb caràcter simultani al període d'informació pública del projecte de reparcel·lació, es concedirà un termini de deu dies a les persones interessades per tal que puguen subsanar les deficiències observades en les garanties presentades. En el cas de garanties inadmissibles o amb deficiències no subsanades, s'entendrà que els afectats opten per pagament en terrenys.
  
En este mateix període, els propietaris de sòl que, per l'escassa quantia del seu dret hagen d'eixir a metàl·lic de la reparcel·lació, podran sol·licitar la devolució dels avals, per al cas que els hagueren constituït. Caso de no fer-ho, en acabar el període d'informació pública, els titulars adés esmentada seran requerits d'ofici amb oferiment de devolució dels avals dipositats.
  
Cosa que se'ls comunica, mitjançant el present avís, als efectes oportuns.